ബ്രിട്ടീഷുകാർ ഭൂമികൈവശമുള്ള ഇത്തരം നാടുവാഴികളെ തങ്ങളുടെ ചൊൽപടിക്ക് നിർത്തിക്കൊണ്ട് ഭൂമിയുടെ കരം പിരിക്കാനുള്ള അവകാശം അവർക്ക് നൽകി. അതോടെ നാട്ടുപ്രമാണിമാരെ മൂപ്പൻമാർ എന്ന സ്ഥാനപ്പേരിൽ ക്രമസമാധാനത്തിന്റെ ചുമതലയുള്ള പോലീസ് അധികാരികളായി നിയമിക്കുകയും ചെയ്തു. ഇതിൽ മുസ്ലിം പ്രമാണിമാർക്ക് ഖാൻ ബഹദൂർ എന്ന സ്ഥാനപ്പേർ നൽകി. ഹിന്ദു പ്രമാണിമാർക്ക് റാവു ബഹദൂർ എന്ന പേരായിരുന്നു നൽകിയിരുന്നത്. ആനക്കയത്തെ ജന്മികുടുംബത്തിലെ അന്നത്തെ കുടുംബതലവനും പോലീസ് ഇൻസ്പെക്ടറുമായിരുന്ന ഖാൻ ബഹദൂർ ചേക്കുട്ടിയെ സംബന്ധിച്ച പരാമർശം മലബാർ കലാപത്തിലെ ഒരു പ്രധാന ഏടാണ്. ബ്രിട്ടീഷുകാർക്കെതിരെയുള്ള കലാപത്തിൽ അവരുടെ സഹായിയായി നിലനിന്ന ചേക്കുട്ടിയെ വധിച്ച് ഘോഷയാത്ര നടത്തുന്നത് വരെ ചെന്നെത്തി കാര്യങ്ങൾ. ഇദ്ദേഹത്തിന്റെ സ്മരണക്കായി ബ്രിട്ടീഷുകാർ നിമിച്ച പൊതുകിണർ പുള്ളിയിലങ്ങാടിയിൽ ഇന്നുമുണ്ട്. ഈ കലാപത്തിന് ശേഷം ഈ നാട്ടിലെ സാധാരണ ജനങ്ങൾ ബ്രിട്ടീഷ് പള്ളാത്തിന്റെ തേർവാഴ്ചയിൽ അനുഭവിച്ച ദുരിതങ്ങൾക്ക് കണക്കില്ല. പുരുഷന്മാരിൽ പലരെയും വെടിവെച്ച് കൊല്ലുകയോ നാടുകടത്തുകയോ ചെയ്തു. ചിലർ ജീവനുംകൊണ്ട് പലായനം ചെയ്തു. 
ഭൂമിശാസ്ത്രം
മലബാർ കലാപത്തിലെ പങ്ക്
സ്ഥല നാമം
സ്വാതന്ത്ര്യാനന്തരം